Document ID: 32002R2104

32002R2104
L 324/14
SLUŽBENI LIST EUROPSKE UNIJE
28.11.2002.
UREDBA KOMISIJE (EZ) br. 2104/2002
od 28. studenoga 2002.
o prilagodbi Uredbe Vijeća (EZ) br. 577/98 o provedbi ankete o radnoj snazi na uzorku u Zajednici i Uredbe Komisije (EZ) br. 1575/2000 o provedbi Uredbe Vijeća (EZ) br. 577/98 u pogledu popisa varijabli o obrazovanju i osposobljavanju te njihovog šifriranja koje se koristi za prijenos podataka od 2003.
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 577/98 od 9. ožujka 1998. o organizaciji ankete o radnoj snazi na uzorku u Zajednici (1) kako je izmijenjena Uredbom (EZ) br. 1991/2002 Europskog parlamenta i Vijeća (2), a posebno njezin članak 4. stavak 3.,
budući da:
(1)
Razvoj tehnika i pojmova koji se posebno bave razlikom između formalnog obrazovanja i ostalih oblika učenja, kao i provedbom razvrstavanja po područjima obrazovanja i osposobljavanja, uvjetuje prilagodbu popisa varijabli o obrazovanju i osposobljavanju utvrđenih člankom 4. stavkom 1. točkom (h) Uredbe (EZ) br. 577/98.
(2)
Zbog toga je također potrebno prilagoditi šifriranje tih varijabli koje su utvrđene u prilogu Uredbi Komisije (EZ) br. 1575/2000 od 19. srpnja 2000. (3) Novi popis i šifriranje potrebno je provesti već u 2003. kako bi se zajamčila potpuna usklađenost s ad hoc modulom o cjeloživotnom učenju iz 2003. (4)
(3)
Mjere predviđene ovom Uredbom u skladu su s mišljenjem Odbora za statistički program, osnovanog Odlukom Vijeća 89/382/EEZ, Euratom (5),
DONIJELA JE OVU UREDBU:
Članak 1.
Članak 4. stavak 1. točka (h) Uredbe Vijeća br. 577/98 zamjenjuje se sljedećim:
„(h)
obrazovanje i osposobljavanje:
sudjelovanje u formalnom obrazovanju ili osposobljavanju tijekom protekla četiri tjedna
-
stupanj,
-
područje;
sudjelovanje na tečajevima i ostalim aktivnostima učenja kroz nastavu tijekom protekla četiri tjedna
-
ukupno trajanje,
-
svrha zadnjeg tečaja ili ostalog učenja kroz nastavu,
-
područje zadnjeg učenja kroz nastavu,
-
sudjelovanje u zadnjem učenju kroz nastavu za vrijeme radnog vremena;
obrazovna postignuća
-
najviši uspješno završeni stupanj obrazovanja ili osposobljavanja,
-
područje takvog najvišeg uspješno završenog stupnja obrazovanja i osposobljavanja,
-
godina uspješnog završetka takvog najvišeg stupnja obrazovanja.”
Članak 2.
Šifriranje varijabli obrazovanja i osposobljavanja koje je potrebno koristiti za prijenos podataka od 2003. nadalje, navedeno u ovoj Uredbi, zamjenjuje odgovarajuće varijable sadržane u Prilogu Uredbi Komisije (EZ) br. 1575/2000.
Članak 3.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. studenoga 2002.

Labels: 12
9
19